Szentendrén is olyanokat kérdez egy közvélemény-kutató, hogy szavazna-e az ellenzéki jelöltre, ha tudná, hogy Soros támogatja

Szentendrén is olyanokat kérdez egy közvélemény-kutató, hogy szavazna-e az ellenzéki jelöltre, ha tudná, hogy Soros támogatja

Az utóbbi időben egyre több városban kezdtek el közvélemény-kutatók felhívni embereket, hogy a kutatás részeként olyan kérdéseket is feltegyenek nekik, mint

Támogatná-e az ellenzéki jelöltet, ha tudná, hogy a bukott baloldal jelöltje,

vagy

Támogatná-e az ellenzéki jelöltet, ha tudná, hogy Soros György támogatja.

Voltak ilyen hívások Pécsen, de a szombathelyi jelöltet is megpróbálták lejáratni azzal, hogy Ungár „Rózsadomb” Péter támogatja.

Most a Társaság az Élhető Szentendréért Egyesület rakott ki egy 12 perces hangfelvételt, amelyben szintén ilyen kérdések hangzanak el Fülöp Zsolt polgármester-jelölttel kapcsolatban. Az Egyesület azt írta,

Szeretett városunkban lejárató kampányba kezdett a Verseghi-Nagy Miklós által vezetett Fidesz. Egy támogatónk elküldte nekünk a közvélemény-kutatásnak álcázott és manipulatív kérdéseket tartalmazó telefonbeszélgetést. A megtévesztő módszer lényege, hogy az átlagos politikai kérdéseket később felváltják a tényként megjelenített “kérdések”. Tulajdonképpen hamis állításokat csomagolnak be kérdésnek. A hallgatótól azt kérdezik meg a sokadik percben, hogy szavazna-e Fülöp Zsoltra (egyesületünk polgármesterjelöltjére), ha tudná, hogy a bukott baloldali pártok jelöltje, ha tudná, hogy Soros György áll mögött, ha tudná, hogy Gyurcsány támogatja.

A felvétel itt hallgatható meg: